Maior vrea șefia PSD Codrin Ștefănescu, secretar general adjunct al PSD, susține că acțiunea demarată de procurori împotriva lui Sevil Shhaideh este „o ultimă zvâcnire” într-o bătălie purtată împotriva PSD de către „rămășițele binomului”, Ștefănescu nominalizându-i pe George Maior, Florian Coldea și Codruța Kovesi.  „Suntem pur și simplu stupefiați! În plin scandal național ce are ca subiect abuzurile statului paralel, susținut de înregistrări, filmări, declarații incendiare din interior, scandal care este preluat până și de presa internațională, rămășițele fostului binom, în loc să-și prezinte în bloc demisiile de urgență, continuă bătălia nu numai împotriva PSD și a lui Liviu Dragnea, ci pur și simplu împotriva românilor care au votat pentru o schimbare totală de paradigmă, pentru drepturi, libertăți fundamentale, stoparea abuzurilor, pentru a nu mai exista frică și nu în ultimul rând pentru asanarea instituțiilor statului”, se arată într-un comunicat de presă, dat publicității vineri de către Codrin Ștefănescu.